Stofnun svæðisgarðs samþykkt í Grundarfirði Bæjarstjórn Grundarfjarðar hefur samhljóða samþykkt að taka þátt í stofnun svæðisgarðs á Snæfellsnesi . Grundarfjarðarbær er því fyrsta sveitarfélagið til að samþykkja með formlegum hætti þátttöku í þessu sameiginlega verkefni Snæfellinga . Í bókun bæjarstjórnar segir að einstök náttúra og sterk ímynd Snæfellsness sé auðlind . Sú auðlind verði best nýtt og varðveitt með samstarfi Snæfellinga . “ Með þetta að leiðarljósi samþykkir bæjarstjórn Grundarfjarðar að taka þátt í stofnun svæðisgarðs á Snæfellsnesi . Ákvörðunin er tekin með hliðsjón af verkefnistillögu sem undirbúningshópur skipaður fulltrúum sveitarfélaganna á Snæfellsnesi og aðila í atvinnulífinu hefur unnið að , ” segir í bókuninni . Þá samþykkti bæjarstjórn einnig að taka þátt í afla fjármagns til verkefnisins og að hefja gerð svæðisskipulags um svæðisgarðinn . “ Bæjarstjórn telur að stofnun svæðisgarðs muni marka þáttaskil í samstarfi og sókn Snæfellinga til framtíðar , “ segir að lokum í bókun bæjarstjórnar Grundarfjarðarbæjar .